**14/03/19**

**גרסה: 1.06**

**סקר הרגלי נסיעה תל אביב 2016/7**

**תיעוד הסקרים וקובץ הסקר**

1. **מבוא**

מטרת מסמך זה לתעד את תהליך הכנת נתוני סקר הרגלי נסיעה תל אביב 2016.

הסקר בוצע בשתי פעימות:

* סקר מקדים שבוצע בשנת 2014, ובה ניתן לדגש על פקידה של אזורים עירונים מוטי תחבורה לא ממונעת. סקר זה כלל כ-3,000 משקי בית.
* הסקר עצמו בוצע בשנים 2016/17 וכלל את שאר האזורים שלא נפקדו בסקר המקדים. פעימה זו כללה כ-10,500 משקי בית.

במסגרת תהליך הכנת הקובץ אוחדו שתי הפעימות לקובץ משולב וחושבו מקדמי ניפוח לפי אוכלוסיית המטרופולין בסוף שנת 2016. בסה"כ מדגם הסקר כולל 13,507 משקי בית.

מסמך זה כולל את הפרקים הבאים:

1. מבוא: פרק זה.
2. הגדרות הסקרים: מתאר את מאפייני שתי הפעימות של הסקר.
3. משתני קובץ: מתאר את משתני הקובץ ובנוסף מידע על שינויים שהיו במשתני השאלון בין שתי פעימות הסקרים.
4. נושאים מיוחדים: התייחסות לאוכלוסיית הסקר, אמידת מקדמי ניפוח וסוגיות מיוחדות של הסקרים.

מסמכים נוספים שהופקו במהלך הסקרים:

* דו"ח בקרה על סקר הרגלי נסיעה במטרופולין תל-אביב, רום הנדסת תחבורה בע"מ.

הערות לגרסה זו:

* כוללת מקדם ניפוח עבור משקי בית ובני משק בית.
* מקדם ניפוח לפעילויות ונסיעות שווה למקדם ניפוח של הנסיעה כפול מקדם ניפוח של בן משק הבית.

1. **הגדרות הסקרים**

הפרק מחולק לפי מספר נושאים: תהליך הסקר, הגדרות מ"ב ובני מ"ב והגדרות היומן.

1. **תהליך הסקר**

| **נושא** | **סקר 2014** | **סקר 2016/17** |
| --- | --- | --- |
| אוכלוסיית הסקר | נבחרו 14 אזורים בערים מוטי אמצעים לא מנועים, לרוב במרכז הותיק בעירוני. הסקר שימש בנוסף כשלב ראשן של הסקר המלא. | כל אוכלוסיית מטרופולין תל אביב (ע"פ גבולות מטרופולין 1995 – דהיינו מחוזות ת"א ומרכז והעיר אשדוד). הגדרת אוכלוסייה תואמות להגדרות הלמ"ס[[1]](#footnote-1). |
| תקופת איסוף הנתונים | 11/2013-7/2014 | 9/2016-12/2017 |
| יעד מדגם מתוכנן | 2,300 מ"ב | 10,000 מ"ב |
| מדגם ברוטו | נדגמו פי 2 מהיעד, כ-4,900 כתובות. | נדגמו למעלה מפי 2 מהיעד, כ-25,000 כתובות. |
| מדגם בפועל | 2,895 | 10,620 |
| בסיס נתונים לדגימה | שכבת בניינים ממאגר בנט"ל 2013 | שכבת בניינים ממאגר בנט"ל 2015 |
| מסגרת דגימה, יחידת דגימה ודגימה | נבחרו בנייני המגורים ע"פ המדגם ברוטו באזורי הסקר. בוצע אמדן דירות על בסיס גובה בניין, ששימש כאינדיקציה למספר קומות. מכל בניין הוגרלה דירה אחת בלבד, כאשר ההנחה היתה שישנן 2 דירות לקומה. התוצאה הייתה כתובות + מס' דירה (מוערך). | כמו בסקר 2014, אך בניכוי אזורים שנסקרו בסקר 2014. |
| משקי במוסדות | לא נפקדו | נפקדו דיירי מעונות ודיור מוגן בלבד. נפקדו 320 מ"ב במעונות סטודנטים וכ-40 מ"ב בדיור מוגן. |
| נפל, ביקורים חוזרים, רישום סירובים וגיוס משק הבית | הסוקרים פנו לדירה על פי מדגם, ובדקו שאכן מדובר בדירת מגורים – אחרת הוגדר כנפל. אם כן, הסוקרים ציינו מספר הדירות בבניין, וככל שאומת שהדירה שנדגמה מאוכלסת (סימנים חיצוניים) חולק עלון מידע. בהעדר מעננה, הסוקרים פנו לדירת הדגימה 4 פעמים. אם לא הייתה הצלחה אז נבחרה "דירה חלופית" אחרת בבניין לביצוע ראיון. כ-450 נסקרים היו חליפיים. | כמו ב 2014 פרט לכך שמספר הדירה החלופית נקבע בהגרלה ותועד.  הסוקרים פנו לדירה על פי מדגם, תוך ציון מספר הדירות בבניין. |
| תהליך ביצוע הסקר | 1. ביקור ראשון: שאלון מ"ב/בני מ"ב + חלוקת ה GPS. יום הסקר התקיים למחרת הביקור. 2. אחזור ראשוני והשלמת מידע באמצעות שיחת טלפון. 3. ביקור שני: איסוף מכשיר וראיון פנים אל פנים להשלמת השאלון (אחזור). | 1. ביקור במ"ב: הסוקר מילא פרטים ידועים (לרבות מגזר), ונעזר בנסקר ראשי למילוי סקר משק הבית ובני משק הבית. כל בגיר קיבל אמצעי מדידה ונבדק שיודעים כיצד להשתמש בו (אפליקציה, GPS ואחוזים בודדים ביומן). ילדים גם קיבלו מכשירים או מילאו יומן נסיעות. 2. אחזור והשלמת מידע נעשה ע"י שימוש בשאלון ממוחשב באמצעות שיחת טלפון 3. אם נעשה שימוש במכשיר GPS איסוף המכשיר |
| בני משק בית שמילאו שאלון | שאלון מ"ב/בני מ"ב מולא ע"י אחד הבוגרים בבית, עבור כל משק הבית. דווח על "ראש משק בית", וכל יתר הפרטים התייחסו אליו. | כמו 2014, פרט לכך שלא דווח על ראש משק בית אלא נסקר ראשי הוגדר כ"עצמי" (self). |
| בקרת עבודת השטח ואיסוף הנתונים | חברת בקרה בחנה את הנתונים וביצעה בדיקות לוגיות. במידת הצורך יצרו קשר עם סוקר לאימות וככל שלא קיבלו מענה מספק – פנו ישירות אל הנסקרים. | כמו 2014 |
| אישור שאלון (תקינות) | לאחר אישור הבקרה לתקינות נתונים, ובחינה של הנהלת הסקר. | לאחר אישור הבקרה לתקינות נתונים, ובחינה של הנהלת הסקר.  בשלבים הראשונים של הסקר הושם דגש על מדידות המערכת האוטומטית, כאשר היקף המדידות המינימלי לאישור משק בית היה 10 שעות לכל פרט. בהמשך צומצם ל-10 שעות לכלל משק הבית ובמקרים חריגים אף פחות, בעיקר עבור טלפונים סיניים. |
| אמצעי הסקר | * GPS * יומן ידני/מבוסס זכרון | * אפליקציה * GPS * יומן ידני |

1. **הגדרות מ"ב ובני מ"ב**

|  |  |  |
| --- | --- | --- |
| **נושא** | **סקר 2014** | **סקר 2016/17** |
| יחידת דיור (יח"ד) | מבנה פיזי המיועד לדיור | (לא הוגדר) |
| משק בית | זהה להגדרת הלמ"ס[[2]](#footnote-2). | כל מי שלן באותה כתובת לפחות 4 לילות בשבוע (ללא קשר לנושא תקציב המזון). |
| בני משק בית | פרט המשתייך למשק הבית | כמו 2014. |
| בני משק בית שמילאו יומן | ככל בני משק הבית. בני 15 ומעלה קיבלו מכשירי GPS וגם חלק מהקטינים קיבלו בהתאם להיצע ולהסכמת המשתתפים. יומנים של ילדים ללא GPS מולאו על ידי ההורים. במשקי בית של 5 ומעלה, ניתן היה להסתפק ביומן של 80% מבני מ"ב. | נדרש מילוי יומן עבור כל בני משק הבית. עבור ילדים המידע נשען בעיקר על רישום ואחזור, ולא על מדידות GPS. |
| נהגים מקצועיים | לא הייתה שאלה ספציפית. | בני מ"ב נשאלו האם הם "נהג מקצועי". |

1. **הגדרות היומן**

|  |  |  |
| --- | --- | --- |
| **נושא** | **סקר 2014** | **סקר 2016/17** |
| ימי סקירה | יממה (לא שישי-שבת). | 2 ימי חול מלאים (לא שישי-שבת), במהלך 5 הימים שלאחר הגיוס. לא בהכרח רציפים. בכ-6% מהנסקרים נאסף בפועל יום אחד בלבד, מטעמי תקינות. |
| שעות יממה | בין השעות 03:00 ל-02:59 למחרת. | כל יממה מ-00:00 עד 23:59 |
| זיהוי פעילות ואמצעי נסיעה במסגרת פיענוח ואחזור נתוני GPS | אלגוריתם התכונה זיהה פעילות על בסיס נתוני ה gps (זהות במקום מעל XX דקות). המאחזר אישר את הפעילות עם נסקר והשלים את סוג הפעילות, אמצעי הנסיעה ופרטים נוספים. | מבוסס אלגוריתם כמו ב-2014, כאשר היקף המדידות עבור חלק מהפרטים היה חסר, בפרט בשל עוצמת שידור נמוכה, ועל כן נדרשה השלמה במהלך האחזור. |
| אנשים שלא יצאו מהבית, לרבות אנשים ששהו בחו"ל | רשומים ביומן כרשומת פעילות ללא נסיעות. במקרה זה בן משק הבית נשאל באחזור מדוע לא ביצע נסיעות. | רשומים ביומן כרשומת פעילות ללא נסיעות או כרשומה בודדת. בן משק הבית נשאל באחזור מדוע לא ביצע נסיעות, אך שאלה זו הופנתה רק במקרים של העדר איתות במשך 24 שעות, לעומת פעילות בודדת בבית. |

1. **רשימת משתני הקובץ**

נתוני הסקר מחולקים לארבע קבצים שונים, כמתואר להלן. כל רשומה בקובץ מזוהה עם קוד מזהה של משק הבית. בנוסף בכל רשומה מופיע מקור הנתון (סקר 2014 או 2016) וגרסת הקובץ.

1. **משקי בית**

|  |  |  |  |
| --- | --- | --- | --- |
| **שם** | **תיאור** | **אפנויות** | **הערות** |
| HHID | מזהה משק בית | - |  |
| Semel | סמל יישוב | - |  |
| HHsize | גודל משק בית | - |  |
| HHChild8 | מספר ילדים עד גיל 8 | - |  |
| Sector | מגזר | 1 חילוני  2 דתי  3 חרדי  4 ערבי |  |
| HHVeh | מספר כלי רכב במשק הבית | - |  |
| HHBikes | מספר אופניים במשק הבית | - |  |
| HHUnitArea | שטח יחידת המגורים | - |  |
| Day1 | תאריך יום הסקר הראשון |  | עבור סקר 2013-14 מדובר ביום הסקר היחיד |
| Day2 | תאריך יום הסקר השני |  | רלוונטי סקר 2016-17 בלבד |
| TAZ2015 | אזור תנועה ע"פ חלוקה משנת 2015 |  |  |
| StatZn | אזור סטטיסטי |  | ישובים לא מחולקים שווה 1 |
| Status | מספר ימי היומן עבור משק הבית | 1. יומן הפעילויות ליום אחד 2. יומן פעילויות ליומיים |  |
| HHType | סוג משק בית | 10 יחידים  21 זוג ללא ילדים  22 הורים עם ילדים  23 הורה יחיד עם ילדים  31 אדם ומטפל  32 שותפים (ללא קשר משפחתי)  33 שותפים (בני משפחה) | משתנה חושב ע"פ משתנה Relat בשאלון בני משק בית (לא נשאל בסקר) |
| Mosad |  | 1 משק בית רגיל  2 משק בית במוסדות |  |
| HHMembers | מחרוזת בני משק הבית | - | מחושב. הרכב בני משק בית לפי משתנה relat בקובץ בני משק בית |
| WF | משקל |  |  |
| Source | מקור הנתונים | 1 סקר 2016 (חלק I)  2 סקר 2016 (חלק II)  3 סקר 2014 | קבצי סקר 2016 נשמרו בשרת בשני חלקים – אין לכך משמעות מיוחדת לעיבוד נתוני הסקר. |
| Version | גרסת קובץ הסקר |  |  |

1. **רכבים**

|  |  |  |  |
| --- | --- | --- | --- |
| **שם** | **תיאור** | **אפנויות** | **הערות** |
| HHID11 | מזהה משק בית | - |  |
| VehNo | מספר סידורי של כלי הרכב במ"ב | - |  |
| Ownership | בעלות | 1 משק הבית  2 מעסיק  3 ליסינג  4 אחר |  |
| FuelCost | מי נושא בעלויות הדלק? | 1 משק הבית  2 מעסיק  3 אחר  9 לא ידוע |  |
| RegCost | מי נושא בעלויות הרישוי? | 1 משק הבית  2 מעסיק  3 אחר  9 לא ידוע | בסקר 2013-14 אין מידע |
| HomeParking | היכן הרכב חונה כאשר במשק הבית? | 1 מגרש בתשלום  2 מגרש ללא תשלום  3 פרטי  4 רחוב  5 אחר  9 לא ידוע |  |
| ParkingFee | עלות החניה בסביבת משק הבית | - | בסקר 2013-14 אין מידע |
| WF11 | משקל | - |  |
| Source11 | מקור הנתונים | 1 סקר 2016 (חלק I)  2 סקר 2016 (חלק II)  3 סקר 2014 |  |
| Version | גרסת קובץ הסקר |  |  |

1. **בני משקי בית**

|  |  |  |  |
| --- | --- | --- | --- |
| **שם** | **תיאור** | **אפנויות** | **הערות** |
| HHID2 | מזהה משק בית | - |  |
| IndID | מזהה פרט בתוך משק בית | - |  |
| Age | גיל | - |  |
| Relat | יחס למשק הבית | 1. יחיד 2. בן/בת זוג ללא ילדים 3. הורה עם ילד/ים 4. ילד 5. סבא/סבתא במ"ב 6. בן משפחה אחר 7. שותף (ללא קשר משפחתי) 8. מטפל 9. אדם נתמך |  |
| Gender | מגדר | 1 זכר  2 נקבה |  |
| CLic | רישיון נהיגה רכב | 1. כן 2. לא   9 לא ידוע  99 לא רלוונטי |  |
| MLic | רישיון נהיגה אופנוע | 1. כן 2. לא   9 לא ידוע  99 לא רלוונטי |  |
| Educ | תואר אקדמי גבוה ביותר | 1. לא סיים תיכון 2. בוגר תיכון ללא תעודה 3. תעודת בגרות 4. תעודה לא אקדמאית 5. תואר ראשון 6. תואר שני 7. תואר שלישי   8 אחר  9 לא ידוע  99 לא רלוונטי |  |
| EmpStat | מצב תעסוקתי | 1 משרה מלאה - יותר מ-35 שעות בשבוע  2 משרה חלקית - פחות מ 35 שעות בשבוע  3 חייל בקבע  4 חייל בסדיר  5 עקרת בית  6 גמלאי  7 לא מועסק, מחפש עבודה  8 לא מועסק  9 לא ידוע  99 לא רלוונטי |  |
| profDrvr | האם הפרט הינו נהג מקצועי? | 1 כן  2 לא  9 לא ידוע | רלוונטי סקר 2016-17 בלבד |
| EmpPark | חניה ממקום העבודה | 1 יש חניה ללא תשלום לעובד  2 יש חניה מסובסדת ע"י המעסיק  3 אין צורך משום שההגעה ללא רכב  4 לא, אך אין צורך כי אין בעיית חניה  5 לא, למרות שהנסקר צריך חניה  9 לא ידוע  99 לא רלוונטי |  |
| study | האם לומד בעת ביצוע הסקר? | 1 כן  2 לא  9 לא ידוע  99 לא רלוונטי |  |
| device |  | 1 gps  2 android  3 iphone  4 יומן  5 זיכרון  9 לא ידוע |  |
| WF2 | משקל | - |  |
| Source2 | מקור הנתונים | 1 סקר 2016 (חלק I)  2 סקר 2016 (חלק II)  3 סקר 2014 |  |
| Relat\_org | יחס מדווח בנתונים גולמיים | 1 ראש משק הבית - 2014  2 בן/בת זוג  3 הורה  4 ילד  5 אח/אחות  6 קשר משפחתי אחר  7 שותף  8 מטפל/עוזר  9 אחר  98 עצמי  99 לא ידוע | ע"פ שאלוני הסקר המקוריים |
| Version | גרסת קובץ הסקר |  |  |

1. **יומן פעילויות ונסיעות**

|  |  |  |  |
| --- | --- | --- | --- |
| **שם** | **תיאור** | **אפנויות** | **הערות** |
| HHID3 | מזהה משק בית |  |  |
| IndID3 | מזהה פרט בתוך משק בית |  |  |
| SurveyDay | יום הסקר | 1 יום יחיד או יום מדידה ראשון  2 יום מדידה שני |  |
| Placeno | מספר סידורי של פעילות עבור יום סקר מסוים של פרט מסוים |  |  |
| TypNdx | סיווג פעילות | 1 פעילות פותחת יום  2 פעילות במהלך היום  3 פעילות חותמת יום  4 פעילות בודדת ביום (אין נסיעות) |  |
| mainActivity | מטרת הפעילות העיקרית | 0 בית (פעילות פותחת)  1 בית  2 עבודה  3 לימודים  4 קניות  5 פעילות הקשורה לעבודה או פגישה עסקית  6 סידורים אישים / תפילה  7 ביקור אצל קרובים/חברים  8 שירותי בריאות/ רפואה  9 מקום בילוי או תרבות / ארוחה במסעדה  10 פעילות ספורט  11 הורדה/איסוף/ליווי  12 אחר  99 לא ידוע |  |
| Mode | אמצעי נסיעה עיקרי | 1 הליכה  2 אופניים  3 אוטובוס  4 מונית שירות  5 מונית מיוחדת  6 רכבת  7 נוהג/ת ברכב  8 נוסע/ת ברכב  9 אופנוע/ קטנוע  10 הסעה מאורגנת  11 אחר  33 נסיעה מקצועית, סוג אוטובוס לא ידוע  45 נסיעה מקצועית, סוג מונית לא ידוע  98 לא רלוונטי (פעילות ראשונה)  99 לא ידוע | אמצעי עיקרי.  *הערה:* קודים שלא מופיעים בטבלה טרם הסתיים פענוח הסקר |
| numAccomp | מספר שותפים לנסיעה |  |  |
| accompType | סוג השותפים לנסיעה | 1 בני משק הבית  2 שותפים שאינם ממשק הבית  3 בני משק הבית ואחרים  9 לא ידוע  99 לא רלוונטי | בסקר 2013-14 אין מידע |
| parkType | סוג חניה | 1 רחוב  2 מגרש פרטי  3 מגרש ציבורי  4 מקום חניה פרטי בבית  5 לא חנה  9 לא ידוע |  |
| parkFee | האם החניה בתשלום? | 1 ללא תשלום  2 תשלום מזדמן  3 חודשי/עונתי  4 שילם (לא ידוע סוג התשלום)  9 לא ידוע | נתגלתה תקלה בנתון, יטופל בגרסה עוקבת. |
| ProDriver | נהג מקצועי | 1 לא נסיעה של נהג מקצועי  2 נסיעה של נהג מקצועי לא בתפקיד  3 נסיעה של נהג מקצועי בתפקיד |  |
| Arrive | מועד הגעה לפעילות |  |  |
| Depart | מועד עזיבת פעילות |  |  |
| NewTazSource | אזור תנועה פעילות קודמת |  | מוצא הנסיעה |
| NewTaz | אזור תנועה של הפעילות |  | יעד הנסיעה |
| SourceCity | קוד ישוב פעילות קודמת |  | ע"פ קוד יישוב בקובץ גבולות מוניציפליים של חברת "מפה" |
| TargetCity | קוד יישוב של הפעילות |  | כנ"ל |
| TrvlTime | משך נסיעה מהיציאה של הפעילות קודמת עד להגעה של הפעילות הנוכחית |  |  |
| StayTime | משך שהייה בפעילות |  |  |
| TrvlDist | מרחק נסיעה |  | אווירי |
| STStr | שעת התחלת נסיעה אל מקום הפעילות כשבר עשרוני |  | במקרה של שרשור נסיעות, מקבל את שעת התחלת הנסיעה הראשונה |
| STArr | שעת הגעה כשבר עשרוני |  |  |
| STDep | שעת עזיבה כשבר עשרוני |  |  |
| Modes | ייצוג לכלל האמצעים להגעה לפעילות | ככלל, קוד האמצעים כמו במשתנה mode  88 דיווח חלקי של אמצעי. | הסימן '|' מפריד בין אמצעים מרובים |
| Times | במקרה של שרשור נסיעות מקבל את משכי הנסיעות ומשכי ההמתנות |  | הסימן '|' מפריד בין נסיעה להמתנה.  האות x מפריד בין המתנה לנסיעה. |
| Dists | במקרה של שרשור נסיעות מקבל את מרחקי הנסיעות |  | הסימן '|' מפריד בין אמצעים. |
| tfrs | מספר מעברים בין אמצעים ממונעים |  |  |
| NoGo | מקבל את הסיבה להעדר פעילות של פרט במשך יום הסקר הנבחר. | 1 מחלה  2 מחלת קרוב משפחה  3 מוגבל תנועתית  4 לימודים בבית  5 עבודה מהבית  6 לא הייתה סיבה לנסיעה  8 חופשת לידה  9 יום חופש  10 אחר  99 לא ידוע | מופיע אם ידוע בלבד |
| WF3 | משקל לפעילות / נסיעה | - | מקבל ערך 0.5 עבור נסקרים עם 2 ימי סקר, אחרת מקבל 1. |
| Source3 | מקור הנתונים | 1 סקר 2016 (חלק I)  2 סקר 2016 (חלק II)  3 סקר 2014 |  |
| Version | גרסת קובץ הסקר |  |  |

1. **שאלות עם פער משמעותי בין הסקרים**

|  |  |  |
| --- | --- | --- |
| **נושא** | **סקר 2016/17** | **סקר 2014** |
| סוג הרכב, נפח מנוע ושנת ייצור | לא נשאל | מפורט |
| כלי רכב לא ממונע | "אופניים" | מפורט- 5 סוגים |

1. **נושאים מיוחדים**

מצורפת להלן התייחסות למספר סוגיות לצורך הכנת קובץ הסקר.

1. **התאמת פעימות הסקר**

בשל ההבדלים בין שני השאלונים בשני הסקרים, בוצעה התאמה של אופנויות עבור השאלות הקטגוריות למבנה אחיד, משותף לשתי פעימות הסקר. ככלל נבחר הרמה המפורטת האפשרית, תוך מתן העדפה להשארת האופנויות של הפעימה העיקרית של הסקר (2016/17).

שאלות שהיו בסקר 2014 ולא ב-2016/17 לא נכללו בקובץ. לעומת זאת, שאלות שהיו בסקר 2016/17 ולא ב-2014 כן נכללו בקובץ, כאשר נתון 2014 ריק.

1. **אוכלוסייה במוסדות**

משקי בית במוסדות סומנו באמצעות משנה מיוחד בקובץ משקי הבית (Mosad). בסקר נפקדו שני סוגי מוסדות: דיירי דיור מוגן (43 מ"ב) ודיירי מעונות סטודנטים (320 מ"ב). בסה"כ נפקדו 363 מ"ב המהווים 2.7% מהמדגם. מעונות הסטודנטים כללו את: אוניב' תל אביב – מעונות ברושים (120), אוניב' תל אביב – מעונות איינשטיין (96), אניב' בר אילן (61) והמרכז האקדמי רופין (43). נפקדו 3 אתרי דיור מוגן בערים: רמלה (15), בת ים (11) וכ"ס (14).

לא נפקדו מוסדות כגון פנימיות, הוסטלים, מוסדות דת ומוסדות אשפוז.

1. **יחס הפרט למשק הבית**

המשתנה נקלט שונה בשני הסקרים. ב-2014 בני מ"ב הוגדרו ביחס ל-"ראש משק הבית" וב-2016 בני מ"ב הוגדרו ביחס למי שמילא את השאלון. בכדי להתאים את אופנויות הסקר הוכן סולם יחסים אבסולוטי ולא יחסי. היות והדבר קשור לסוג משק בית, נוסף לסקר גם משתנה מחושב "סוג משק בית" (HHType), הכולל את הסוגים הבאים: יחידים, זוג ללא ילדים, הורים עם ילדים, הורה יחיד עם ילדים, אדם ומטפל, שוטפים-ללא קשר משפחתי, ושוטפים-בני משפחה. שיוך משקי הבית בוצע על בסיס ניתוח של הרכב משק הבית ע"פ ההגדרה האבסולוטית של המשתנה החדש ליחס הפרט למשק הבית (Relat). בכל מקרה נשמרה בקובץ התשובה המקורית (משתנה Relatorg).

1. **נהגים מקצועיים**

בני משק הבית נשאלו האם הם נהגים מקצועיים במטרה לזהות יומנים אלה כיומנים מיוחדים מרובי נסיעות. בימנים של הנהגים המקצועיים הייתה כוונה לשאול את הנשאל האם היה מדובר ב-"נסיעה בתפקיד" או "נסיעה אישית", אולם בסוף לא התקבל מידע שלם בשאלה זו.

מסיבה זו בוצע זיהוי בדיעבד של הנסיעות בתפקיד, כולל רצף נסיעות לעבודה או עניינים עבודה, לא כולל הנסיעה הראשונה "מהבית" ו"לבית". בסה"כ סומנו כ-45% מן הנסיעות של נהגים מקצועיים כנסיעות בתפקיד.

1. **ימים ללא פעילות מחוץ לבית**

כאשר לא בוצע פעילות מחוץ לבית בימי הסקר נוספה רשומה המסומנת באמצעות typendx=4. במקרה והיה קיים דווח על סיבה לאי יציאה מהבית נרשמה במשתנה Nogo.

1. **שרשרת אמצעים וקביעת אמצעי ראשי**

נסיעות שדווחו ביומן על ידי ציון מעבר בין אמצעים חוברו ל-"שרשרת" אמצעים ששימשו להגעה לפעילות. לפי כן אין ביומן רשומות "מעבר" ונוספה לפעילות עמודה נוספת בשם modes הכוללת מחרוזת ובו רשימת האמצעים שנעשה בהם שימוש, מופרדים בתו "|". בנוסף נוספו המשתנים Times ו-Dists הכוללים מידע על מקטעי הנסיעה.

במקרים של שרשרת אמצעים נבחר אמצעי ראשי לנסיעה, אשר נכלל במשתנה "אמצעי נסיעה לפעילות" (mode). בחירת האמצעי הייתה לפי הכללים הבאים: עם עלה לתחבורה ציבורית נבחר אמצעי התחבורה הציבורית לפי היררכיה של : רכבת, אוטובוס ומונית שרות. אם לא עלה לתחבורה ציבורית אך עלה לאמצעים לא פרטיים נבחר האמצעי האחר לפי היררכיה של הסעה, מונית מיוחדת ואחר. אם לא נכלל בקטגוריות לעיל אך היה "נוסע" נבחר אמצעי זה.

1. **אמידת מקדמי ניפוח**

בשל הקושי הטבוע בשיטת הדגימה שנבחרה לגזירת המדגם, שהתבססה על מבנים ולא על משקי בית או דירות, ומחסור במסגרת ניפוח ברורה ביחס לשיטת הדגימה, נבחר להשתמש בתהליך דו שלבי לאמידת מקדמי ניפוח:

1. המדגם חולק לאשכולות בהתאמה למספר מגזרים לפי מאפייני האזור הסטטיסטי כדלקמן:
   * אזורים בעלי רוב אוכלוסייה ערבית (כולל ישובים ערביים וא"ס בתוך ישובים מעורבים).
   * אזורים בעלי רוב אוכלוסייה חרדית (כולל ישובים חרדיים וא"ס בתוך ישובים מעורבים).
   * אזורים כפריים
   * אזורים עירוניים בחלוקה ל-3 תת-מגזרים ע"פ רמה חברתית כלכלית.
2. מקדם ניפוח למשקי בית (wf): יחסי למספר הדירות לפי גודל מבנה ואשכול כפי שצויין לעיל. אמדן מקורב של מספר הדירות חושב לפי גובה ושטח הבניין. האמדן התבסס על ניתוח שכבת המבנים והכתובות של מערכת הבנת"ל ששימשה לצורך הכנת המדגם, מהן נוכו בניינים שלא משמשים למגורים.
3. מקדם ניפוח לאוכלוסייה (wf2): מקדם הניפוח חושב לפי לקבוצות גיל ומין ע"פ קובץ אוכלוסייה של הלמ"ס, בהתאמה לאשכולות לעיל ומשוקלל במקדם הניפוח של משקי הבית.
4. מקדם ניפוח לפעילויות ונסיעות (wf3): עבור בני משק בית שנפקדו יומיים נקבע מקדם ניפוח של 0.5.

מקדם ניפוח הסופי לפעילויות ונסיעות שווה למקדם ניפוח של הנסיעה (wf3) כפול מקדם ניפוח של בן משק הבית (wf2).

בהכנת מקדמי הניפוח נעשה שימוש במספר מקורות מהלמ"ס:

* קובץ אומדני סה"כ אוכלוסייה ביישובים לפי אזורים סטטיסטיים מאוחדים וגיל, סוף 2016.
* קובץ תכונות ישובים 2016.
* אוכלוסייה ביישובים מעורבים לפי אזורים סטטיסטיים מאוחדים, קבוצת אוכלוסייה וגיל, בסוף 2016.
* רשימת יישובים ואזורים סטטיסטיים שבהם מתגוררת אוכלוסייה חרדית לפי רמת הומוגניות חרדית לפי תוצאות הבחירות לכנסת ה-20, שנערכו בשנת 2015.

1. אוכלוסייה מוגדרת על בסיס האוכלוסייה הקבועה, כולל תושבים קבועים בעלי אזרחות ישראלית ותושבי קבע ללא אזרחות ישראלית (לרבות אלה הנעדרים מישראל פחות משנה בעת האומדן).אומדני האוכלוסייה כוללים את האוכלוסייה הרשומה במרשם האוכלוסין בלבד. תושבים שאינם רשומים במרשם האוכלוסין לא נכללים באומדן גם אם שהו בישראל יותר משנה. אומדני האוכלוסייה אינם כוללים את אוכלוסיית העובדים הזרים ואנשים שנכנסו ארצה ללא אשרת שהייה ולא דרך מעברי גבול מוכרים. [↑](#footnote-ref-1)
2. אדם אחד או קבוצת אנשים הגרים יחד בדירה באופן קבוע רוב ימות השבוע (ישנים לפחות 4 לילות בשבוע בדירה) ומנהלים תקציב הוצאות משותף למזון. משק בית יכול לכלול אנשים שאינם קרובי משפחה. [↑](#footnote-ref-2)